Jasper se Griffelgids » 2008» February
February 28, 2008 Algemeen 13 Comments
Suid Afrika,willeklong,South African,Afrikaans,Om Afrikaans te wees
Ek het hierdie stukkie laaaank terug (2005 as ek reg onthou) vir willeklong geskryf. Hopelik is dit nie "outdated" nie en gee dit ‘n bietjie insae in my idiologie……
Then again, ek mag dalk verkeerd wees.
Ja, ek is ‘n Suid Afrikaner want dit is my Nationaliteit. Histories van Europese oorsprong, maar gebore, getoë en onvoorwaardelik opgevoed as Afrikaner, oftewel my bevolkingsgroep.
Ek is nie ‘n Zulu, Xhosa, Ndebele, Sotho of dies meer nie. Ek is ’n Afrikaner. 400-jaar oue geologiese volks-ontwikkeling opgevat in die mens wat en wie ek is.
Moet ’n ras mitologies wees om erken te raak? Is ek ’n ‘breed’ wat geregistreer moet word sodat ek be-eien kan word deur my landsgenote? Ek glo nie. Talle bevolkingsgroepe in een land. Elkeen met sy eie kulturele identiteit. Saam maak dit een “nasie”, die Suid Afrikaanse nasie oftewel Suid-Afrikaner.
Is dit nie waarvoor my landsvlag staan nie? Hoekom is daar dan struweling omdat ek Afrikaner is in Suid-Afrika? Die Zulu wat langs my woon is trots om te sê hy is Zulu, Bloedrivier is ‘n hiroglief in sy geskiedenis. Waarvoor moet ek terugstaan of skaam wees? Vir die twee of drie geslagte Afrikaners voor my se politiese oortuigings? Vergeet dit. Ek leef in ‘n moderne samelewing waar humanitêre waardes gekweek is vir elke denkbare velkleur.
In die niet is die strydende partye en entrepeneurs van die laat 1800’s vroeg 1900’s wat nie saam wou staan in die Boere-oorlog nie. Gegun is hul vryheid om te konsentreer op goud en diamante en derglike omstandighede insluitende finansiële, politieke en godsdienstige oortuigings, welke geval die struweling vry te spring en nie deel te vorm van die oorlog-voerende partye nie. Inderdaad is dit so oorgedra aan ons voor ouers – met bloed betaal deur vrouens en kinders – verhaal deur kamtige samesyn van ‘n oortuigde, onder-ontwikkelde volk.
Kom die kolonialistiese regering en gaan weer in die jare opvolgens, want daar is toorn en onsamehangende gevoelens voortspruitend uit langafstand bestuur. Die sogenaamde nuwe nasie oftewel “blankes” het saam beskik en besluit, of dalk gebrandmerk, die verkose gemeenskap. Nog is dit het einde nuut.
Die argitektuur van Apartheid wink nader. Strydende partye verstaan dat eweneense belang lê in die samesyn van ’n blanke volk waar ’n meerderheid meer belang het as los verdrag van verskillende politiese (en/of finansiële) oortuigings. So gesê, so gedaan. Gebore die semi-sosialistiese regering. Geraam op bewysde tegniek van die ou Cromwell regime. Geen fout daarmee nie… (Of dalk net mis beëien). ‘n Samesmelting van verdrukte nasies soek uitkoms.
Meer onlangse geskiedenis dui op etniesiteit tussen Serwiërs en Bosniërs. Miskien dieselfde behaag in geskiedkundige apartheid. Twee nationaliteite; Blank of Nie-blank. Onderliggend lê daar nasies met eeue-oue haat vir mekaar. (Nie die beste mengsel om brood mee te bak nie; Zulu’s versus Sotho’s – Zilkaats draai in sy graf om) Ook ongelukkig die eerste (en enigste keer) wat die “blanke”’ Suid-Afrikaner kon aanspraak maak op ’n nasie. Of kon hy!? (En hoor jy die magtige dreuning?)
Ewenwel kom die verlosser. Die verlosser van die onderdrukte. Belans is aan die orde. Vir nou… Die onderdrukte kom na vore. Nasies, voorheen ge-amalgameer onder een vaandel eis nou identiteit. Verlore is “Nie-Blank”… na vore skuif die diverse etniese identiteit wat daar altyd was. Zulu, Xhosa, Tswana…
Die nuwe vlag, die nuwe aanwending van “power of the masses“. Die insig van ’n diverse volk oor wat samesyn waarlik beteken. Een nasie – een vlag – Suid-Afrikaner!! Of hy nou Zulu, Xhosa, Sotho, Tswana is. Ontwerpte verdrag vir ander bevolkingsgroepe en hul kulture beide gemeenskaplik en individueel bou die raamwerk van ‘n nasie wat groei. Wat het van die sogenaamde “wit” nasie geword!? Die “Blanke”!? Verdeeld soos voorheen onder vaandels van herkoms? Of dalk verdeeld oor geo-politiese persepsie, godsdienstige oortuigings, geldsug, magsug, of dalk net doodeenvoudige ‘ignorance’. Wie weet…
My voorouers was sogenaamde baanbrekers. Ossewa, voorlaaier voorslag en veldhoed. Sy term vir sy mense of die bevolkingsgroep van sy soort was Afrikaner. Die naam aangeneem deur hom en sy mense om te beskryf waar hulle hulself bevind en waarin hulle samehorigheid kon kry onder mekaar. (Is jy ‘n Hollander? Nee ek is ’n Afrikaner.) Dit is die naam van die bevolkingsgroep waaraan ek behoort. Waarin ek groot geword het. Die waardes waarvan ek geleer het. Die kultuur waarin ek getoë is en waarin ek my kinders moet, sal, kan en gaan opvoed. Dit is goeie waardes. Dit is etiese waardes. Dit dra ’n verdragskode gegiet in respek. Die sowat 400 jaar wat my mense hierdie kontinent aangeneem het as domiscilium. My kultuur sluit in braaivleis, boerewors en pap, volkspele en kinderkrans, biltong en droëwors.
Waaraan skryf jy jou herkoms toe seinde jy myne as nie-bestaande probeer bewys? Dalk naamloos en deurmekaar? Is jy baster? Is jy Engels van afkoms, hier aangeland vir die oorlog en toe die skip terug gemis want hier is goud en mooi weer? Is jy dalk deel van die horde spekuleerders wat gehoor het die stormloop vind plaas noord van die vaal? Die een wat beheer wou hê maar nie wou oorlog maak teen die kroon nie? Wat Paul Kruger opdraend gegee het met jou losse sedes en hoerery? Die steler en bedelaar? Vind jy eersdaags uit jou herkoms dra geen naam uit die mengelmoes nie en daarom veg jy vir die term Suid-Afrikaner sodat jy identiteit kan kry?
Soos daar Zulu is, is daar Tswana en Xhosa. So ook is daar Afrikaner.
Waar jy in die prentjie pas, is jou saak. Aan watter bevolkinsgroep jy behoort, is jou saak. As jy voel jy is nie deel nie, skep vir jou ’n groep en rally jou soort soontoe. Maar troos jouself daaraan dat jy Suid-Afrikaner oftewel Suid-Afrikaans is - maak nie saak wat jou etniese oorsprong is nie. Dit is jou geboorteland. Saam maak al die bevolkingsgroepe een nasie en een volk. Die Suid Afrikaner of “South African”.
Laat my toe om aan my bevolkingsgroep te behoort en daarin te beweeg. Daar is vir my geen rede of bate om my mense en herkoms te onteien nie en ek het al die reg om kulturele waardes, bates en lewens van juis hierdie mense te beskerm en voort te dra. Dit vorm deel van Suid Afrikanerskap. Daarom is ek ook geregtig op die beskerming van my kultuur en identiteit deur ‘n goewerment aan wie ek belasting betaal.
So hoekom de F*&^K gebeur dit nie!?
Trane vir ‘n oumens
February 24, 2008 Jasper se Digkuns 17 Comments
afrikaans,letterkunde,poësie,jasper se griffelgids,trane vir ‘n oumens
in die klowe
met ‘n vuur
‘n dun gordyn
wat dofweg skyn
van die kranse
van die siel
diep blou poele
die droë fontein
En ek lag
in die dieptes
waar die woud
‘n ou serfyntjie
maak die hart
weer rustig stil
vir ‘n oumens
van ‘n tyd
in blaar verskans
vir die antwoord
om te kan drink
uit jou fontein
February 22, 2008 Algemeen 9 Comments
Hoe monitor jy blogs?
February 21, 2008 Algemeen 9 Comments
RSS Nuusvoere,RSS Blog feeds,Ullumio
Ek verwonder my nou al ‘n rukkie hoe party bloggers (en lesers) op hoogte bly van nuwe inskrywings. As ek so deur almal se blogs scan voel dit partykeer of ek iewers iets mis. Teen die tyd wat ek by iemand se blog kom lyk dit of die inskrywing al ‘n dag oud is met die hoeveelheid kommentaar wat al klaar gelewer is. (Veral nou dat ek in die suide van Siberie rond hang….)
Om dit te monitor het ek op ‘n stadium die “google desktop” se RSS voer gebruik. Die ding het egter desperate ontwikkelings hulp nodig en was so onbetroubaar dat ek dit naderhand maar afgesit het. Toe begin ek die ingeboude i-explore RSS funskie gebruik. (Wat ‘n gemors). Dit kan nie onderskei tussen ‘n “itunes RSS feed” en ‘n gewone inhoud “RSS feed” nie. Die ander ding wat my gegrief het van dit is die tydsame opdaterings proses. Somtyds tot 48 uur voor dit ‘n nuwe inskrywing optel. Sommige bloggers soos DaMario wat gereeld iets interresants griffel het al 3 inskrywings gemaak teen die tyd wat i-explore die eerste een opgetel het….)
Lank terug toe RSS voere net begin is, was daar so paar programmetjies in die omtrek wat nogals aanvaarbaar was, maar die ontwikkeling daarvan het regtig agterwee gebly en met die buiging van “Web2.0″ het die ook vir ‘n bol poef gegaan.
So, hoe nou gemaak. Want ek hou ook nie van “online” feed monitors nie. As ek reg onthou gebruik Chris by “My-Kop-Op-’n-Blok” so een. Dit is net te veel van ‘n schlep vir my om elke keer soontoe te browse. Maar soos enige iets anders is daar oplossings vir individuele smaak en so kom ek toe af op “Illumio“
Wat ‘n lekker program. Dit is gratis, Dit is “Web 2.0 ready” en word op jou rekenaar gelaai soos enige ander program. Dit wys as daar ‘n nuwe inskrywing is met ‘n klein venstertjie soortgelyk aan Outlook se e-pos notifikasie en as jy die mis, flikker die ikoon in die werkstaaf om jou in te lig. Hier onder is ‘n 2 skermskote van Illumio.
Dit is alles wat ek nodig het en ‘n klein bietjie meer. Na ek al die “default” feeds uitgesny het en my eie groep geskep het met al die voere wat ek graag wil lees, werk dit soos ‘n bom. Hy is so naby aan onmiddelike opdatering soos demmit aan ‘n vloekwoord en maklik om op te stel en te gebruik. Die linker-kantste kolom wys die blog of webtuiste en die regterkantste een wys ‘n samevatting van die blog inskrywing. As dit goed lyk kliek jy net op “full article” en hy vat jou reguit na die betrokke blog inskrywing toe.
Nog ‘n lekker ding wat ek agter gekom het met die gebruik van die ding is dat as ek op i-explore op ‘n feed afkom en “subscribe”, dan tel illumio dit op en add dit outomaties.
Net een klein dingetjie het my gehinder aan die begin. Daar is ‘n tab opsie op die linker kanste kollomme waar die een tab net artikels of blog inskrywings uit blogs wys wat betrekking het op die sleutelwoorde wat jy vooraf insit. Dit het veroorsaak dat ek heelwat inskrywings gemis het totdat ek die dag agter gekom het ek kyk na inskrywings onder die verkeerde tab. Toe ek die verander na “all articles” toe, wys hy die hele kaboedel en nou is alles in die haak.
Dit spaar soveel tyd om nie deur elke site hoef rond te wip en te kyk wie griffel iets interresants nie. Ek kan nou vinnig in die oggend en aand (Dis nou as daar internet in die sneeu bedekte wereld is) deur almal se inskrywings en “comments”draf en siedaar. 2 ure se surf in 20 minute
Helse dankies aan Illumio, en moenie stress kap as ek nie by comments uitkom nie. Ek lees wel!!
Die aankoms in Kazakhstan
February 18, 2008 Algemeen 13 Comments
Kazakhstan,Astana,Almaty,Dis bibber koud
Voor almal dink ek het verdwyn, ek gaan probeer om die "travelling" gereeld te blog, dit hang net af hoe die internet beskikbaarheid is.
Jasper het toe eventueel sy werk bedank om bietjie die wereld te loop bekyk en sy inkomste op ander plekke te gaan genereer. Nie dat ek regtig kan kla nie, want ek maak nou in 3 weke wat dit my ‘n halwe jaar sou gevat het as ek in Engeland bly werk het. Dit was nou maar net tyd om die bal aan die rol te sit en weer vir myself te begin werk. Maar meer daarvan op ‘n ander tyd.
Gister aangekom in Kazakhstan Na ‘n goeie 7 ure vlug was daar te veel mis in Almaty en na 2 probeer slae, besluit die piloot om liewer nog 2 ure verder Noord te gaan en land toe eventueel in Astana. Bygese, Astana is mooi in die Steppe geleë, en -23°C is die algemene temperatuur die tyd van die jaar teen 12 uur in die middag.
Na nog 3 ure se vertragings kry ons toe uiteindelik ‘n nuwe vlug na Almaty en eventueel hier aangeland, groet hierdie gesig my…. Dit is grou weer, die sneeu van onlangs lê nog dik en die roet en nywerhede mis hang soos ‘n donker wolk oor die stad. Sondag verkeer lyk soos Maandag oggend in Pretoria met die verskil dat regterhand stuur motors in die land verban is (Die mense het te veel ongelukke gemaak want hulle bestuur erger as die ouens in Cairo). Die sneeu is half grys van al die roet en rook en meeste van die paaie is gelaai met swart ys want die stad se gritters werk net wanneer hulle wil.
Eventueel by die hotel aangekom, het ek maar net ‘n paar foto’s geneem, ‘n glasie wyn in die hotel se bar gedrink en toe gemaak vir die kooi. Die foto regs het ek uit die hotel se kamer venster geneem. Die gebou in die agtergrond is een van die nuwe "post sovjet" ontwikkelings wat oral oor deur die stad oprys. Sedert die ontwikkeling van die olie velde begin het so 7 jaar terug, is daar regtig ‘n bo-gemiddelde algemene groei wat in die land plaasvind en ek onthou die eerste keer wat ek hiernatoe gekom het was daar net ‘n handjievol luukse motors tussen al die honderde Lada’s en Volga’s wat nog uit die Russiese bewind gedateer het. Deesdae word dit al hoe meer en meer vervang met Nuwe motors en mens kan sien hoe "Rykdom" saam met olie die land inkom deur net die kar keuses van mense dop te hou. 4 Jaar terug het ek en die barman in die hotel op Almaty vriende gemaak. Deesdae werk hy vir een of ander nywerheids besigheid en ry ‘n Porche Cyaene.
Elk geval, ek pos more meer oor die plekkie. My internet tyd ardloop uit….